श्रीनगर। गंगा सफाई अभियान के लिए प्रकृति पर्यावरण संस्थान की अध्यक्ष बीना चौधरी ने कई कार्यक्रम चलाए। इतना ही नहीं, नगरपालिका से लड़कर प्रशासन की मदद से किसी तरह शौचालय के गंदे पानी की निकासी सीधे अलकनंदा में रोकने के लिए उसे सीवर लाइन से जुड़वाया। जबरन गेट बंद कर बांध क्षेत्र में बरसात के समय पानी रोक रहे जीवीके के निदेशक व समन्वयक के खिलाफ एफआईआर दर्ज कराई। क्षेत्र के चर्चित पंकज हत्याकांड के लिए उन्होंने पुलिस का घेराव कर हत्या से जुड़े आरोपियों के खिलाफ रिपोर्ट दर्ज करवाने में महत्वपूर्ण भूमिका निभाई।